Publication: Magyar Közlöny
Issue: MK-2006-120 (Year: 2006, Number: 120)
Era: 2004-2010
Section: 2001. évi CX. törvény 8. §-a (5) bekezdése értelmében
Paragraph Index: 722

5. Elnöki Értekezlet 5.1 Feladata a stratégiai döntések elõkészítése, a külsõ szervek részére készülõ elõterjesztések megvitatása, a Hivatal legfontosabb, felsõ szintû döntést igénylõ ügyeinek megtárgyalása. 5.2 Az Elnöki Értekezletet az elnök vezeti, titkára az Elnöki Titkárság vezetõje. Tagjai az elnökhelyettes, az Energiaszolgáltatási és Fogyasztóvédelmi Fõosztály vezetõje, az Ár- és Gazdasági Elemzõ Fõosztály vezetõje, a Jogi és Igazgatási Fõosztály vezetõje. Meghívottként részt vesz rajta az, akinek a részvétele a tárgyalt ügy szempontjából indokolt és meghívják. 5.3 Az Elnöki Értekezleten az akadályoztatott vezetõt az általa kijelölt személy helyettesítheti. 5.4 A Hivatal vezetõi egyéb – a Hivatalon belüli és kívüli – hivatalos szakmai fórumokon kötelesek az Elnöki Értekezleten hozott döntéseknek megfelelõ szakmai álláspontot képviselni. VI. VEGYES RENDELKEZÉSEK

Source: https://magyarkozlony.hu/hivatalos-lapok/52c91c15591854dade3faf24ae7ab43b4614aae5/dokumentumok/d3452351d5eeed3dd553f1e4f1b0df1f77cd55a3/letoltes